laion/Wikipedia-Exotic huggingface dataset:
ক্লদ নিউবেরি

ক্লদ নিউবেরি (ইংরেজি: Claude Newberry; জন্ম: ১৮৮৯ - মৃত্যু: ১ আগস্ট, ১৯১৬) কেপ উপনিবেশের পোর্ট এলিজাবেথে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ থেকে ১৯১৪ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেছেন তিনি। দলে তিনি মূলতঃ ডানহাতি ফাস্ট কিংবা লেগ-ব্রেক বোলিং করতেন। এছাড়াও, নিচেরসারিতে ডানহাতে ব্যাটিং করতেন ক্লদ নিউবেরি। ক্লদ নিউবেরি’র জীবন সম্পর্কে খুব কমই জানা গেছে। তার প্রকৃত জন্ম তারিখও অজানা। শিশুকালে বাবা-মা’র কাছ থেকে পরিত্যক্ত হবার পর এস্তার রবার্টস নাম্নী এক মাসীর তত্ত্বাবধানে শৈশবকাল অতিবাহিত করেছিলেন ক্লদ নিউবেরি। পেস বোলার হিসেবে ক্রিকেট খেলায় আবির্ভূত হয়েছিলেন ক্লদ নিউবেরি। নিচেরসারিতে ব্যাটিং করতেন তিনি। ১৯১০-১১ মৌসুম থেকে ১৯১১-১২ মৌসুম পর্যন্ত ট্রান্সভালের পক্ষে বেশ কয়েকটি খেলায় অংশগ্রহণ করেছিলেন তিনি। মার্চ, ১৯১১ তারিখে ইস্টার্ন প্রভিন্সের বিপক্ষে ৬/২৮ বোলিং পরিসংখ্যান গড়ে ৭৭ রানে গুটিয়ে দিতে অসামান্য ভূমিকা পালন করেছিলেন। সমগ্র খেলোয়াড়ী জীবনে তিনি মাত্র চারটি টেস্টে অংশগ্রহণ করার সুযোগ পেয়েছিলেন। ২৬ ডিসেম্বর, ১৯১৩ তারিখে টেস্ট ক্রিকেটে অভিষেক ঘটে ক্লদ নিউবেরির। ১৯১৩-১৪ মৌসুমে ইংল্যান্ড দল দক্ষিণ আফ্রিকা গমন করে। প্রথম টেস্টে সফরকারী দল ইনিংস ব্যবধানে জয় পায়। সফরের পরবর্তী খেলায় ট্রান্সভালে বিপক্ষে প্রতিদ্বন্দ্বিতা করে এমসিসি দল। ৩/১০৯ বোলিং পরিসংখ্যান গড়ে স্থানীয় দলের পক্ষে সর্বাপেক্ষা সফলতার সাক্ষর রাখেন তিনি। তবে সফরকারী দলটি আবারও ইনিংসের ব্যবধানে বিজয়ী হয়েছিল। দলে চারটি পরিবর্তনের একটি অংশ হিসেবে সিরিজের দ্বিতীয় টেস্টে তাকে দক্ষিণ আফ্রিকা দলে নিয়ে আসা হয়। এরপর থেকে সিরিজের বাদ-বাকি টেস্টে তার অংশগ্রহণ ছিল। ২৪.৩৬ গড়ে ১১ উইকেট লাভ করে দক্ষিণ আফ্রিকার দ্বিতীয় সর্বাধিক সফলতম বোলারে পরিণত হয়েছিলেন ক্লদ নিউবেরি। পুরো সিরিজে ফ্রাঙ্ক ওলিকে চারবার আউট করেছিলেন তিনি। প্রথম বিশ্বযুদ্ধ চলাকালে সাউথ আফ্রিকান ইনফ্যান্ট্রিতে তালিকাভুক্ত হন ও ফ্রান্সে দায়িত্ব পালন করেন। ১ আগস্ট, ১৯১৬ তারিখে ফ্রান্সের সোম এলাকার ডেভিল উডে ২৭ বছর বয়সে ক্লদ নিউবেরি’র জীবনাবসান ঘটে। প্রথম বিশ্বযুদ্ধ চলাকালীন বারোজন টেস্ট ক্রিকেটারের জীবনাবসান ঘটেছিল। তন্মধ্যে, আর্থার অশি, রেজি সোয়ার্জ, গর্ডন হোয়াইট, এরিক বিল লুন্ডি, ক্লদ নিউবেরি, রেজিনাল্ড হ্যান্ডস ও ফ্রেডরিক কুক - এ সাতজনই দক্ষিণ আফ্রিকান ছিলেন। Nigel McCrery, Final Wicket: Test and First Class Cricketers Killed in the Great War, Pen & Sword Books, Barnsley, 2015. pp. 253–54. Jones, Michael। "The tragic story of Claude Newberry"। Cricket Country। সংগ্রহের তারিখ ১৯ ডিসেম্বর ২০১৭।  "Eastern Province v Transvaal 1910-11"। CricketArchive। সংগ্রহের তারিখ ১৯ ডিসেম্বর ২০১৭।  "Test Bowling for South Africa"। CricketArchive। সংগ্রহের তারিখ ১৯ ডিসেম্বর ২০১৭।  Cricket and society in South Africa, 1910-1971, From union to icolation, Edited by Bruce Murray, Richard Parry and Jonty Winch, Palgrave Macmillan, ISBN 978-3-319-93607-9, 1969 বিল লুন্ডি ফ্রেডরিক কুক দক্ষিণ আফ্রিকান টেস্ট ক্রিকেটারদের তালিকা সামরিকবাহিনীতে অবস্থানকালীন নিহত ক্রিকেটারদের তালিকা ইএসপিএনক্রিকইনফোতে ক্লদ নিউবেরি (ইংরেজি) ক্রিকেটআর্কাইভে ক্লদ নিউবেরি (সদস্যতা প্রয়োজনীয়) (ইংরেজি)
তারিক আহমেদ সিদ্দিক

মেজর জেনারেল তারিক আহমেদ সিদ্দিক, আরসিডিএস, পিএসসি হলেন বাংলাদেশ সেনাবাহিনীর একজন অবসরপ্রাপ্ত মেজর জেনারেল এবং বাংলাদেশের সাবেক প্রধানমন্ত্রী শেখ হাসিনার নিরাপত্তা বিষয়ক উপদেষ্টা। সিদ্দিক ডিরেক্টরেট জেনারেল অব ফোর্সেস ইন্টেলিজেন্সে (ডিজিএফআই) কর্মরত ছিলেন। ২০০১ সালের ১৭ নভেম্বর থেকে ২০০২ সালের ১৭ মার্চ পর্যন্ত তিনি বাংলাদেশ সেনাবাহিনীর সামরিক প্রকৌশলী সেবার প্রধান প্রকৌশলী ছিলেন। তিনি মিরপুরে অবিস্থিত ডিফেন্স সার্ভিসেস কম্যান্ড অ্যান্ড স্টাফ কলেজের জ্যেষ্ঠ প্রশিক্ষক ছিলেন। শেখ হাসিনা বিরোধী দলীয় নেতা থাকাবস্থায় তিনি তার ব্যক্তিগত নিরাপত্তা প্রধান ছিলেন এবং ২০০৪ সালে শেখ হাসিনাকে হত্যার উদ্দেশ্যে করা গ্রেনেড হামলার সময় উপস্থিত ছিলেন। ২০১৪ সালে আওয়ামী লীগ সরকার গঠন করার পর তিনি প্রধানমন্ত্রীর নিরাপত্তা উপদেষ্টা হিসেবে নিয়োগ পান এবং ২০১৮ সালের নির্বাচনের পর পুনরায় তাকে এ পদে নিয়োগ দেওয়া হয়। ১১ জানুয়ারি ২০২৪ সালে উপদেষ্টা পদের নিয়োগ অবসান হয়। তারিক আহমেদ সিদ্দিককে একই দিনে পুনরায় মন্ত্রী পদমর্যাদায় উপদেষ্টা নিয়োগ দেওয়া হয়। সিদ্দিক, শেখ রেহানার স্বামী শফিক সিদ্দিকের ছোট ভাই। "কর্মকর্তাবৃন্দের তালিকা"। প্রধানমন্ত্রীর কার্যালয়। সংগ্রহের তারিখ ১৪ জানুয়ারি ২০১৯।  "PM's adviser sees criminal link of Limon, his father"। The Daily Star। ২০১১-০৫-২১। সংগ্রহের তারিখ ২০১৬-১১-১৯।  "Military Engineer Services"। mes.org.bd। ২০১৬-১১-১৯ তারিখে মূল থেকে আর্কাইভ করা। সংগ্রহের তারিখ ২০১৬-১১-১৯।  "A close shave"। thedailystar.net। The Daily Star। ২১ আগস্ট ২০১৬। সংগ্রহের তারিখ ৬ নভেম্বর ২০১৬।  "Minutes of MASSACRE"। thedailystar.net। The Daily Star। ২১ আগস্ট ২০১৫। সংগ্রহের তারিখ ৬ নভেম্বর ২০১৬।  "প্রধানমন্ত্রীর ৫ উপদেষ্টাকেই নতুন করে নিয়োগ"। প্রথম আলো। সংগ্রহের তারিখ ১৪ জানুয়ারি ২০১৯।  "দুইজন উপদেষ্টার নিয়োগের অবসান" (পিডিএফ)। মন্ত্রিপরিষদ বিভাগ। ২০২৪-০১-১১। সংগ্রহের তারিখ ২০২৪-০১-১১।  "প্রধানমন্ত্রীর উপদেষ্টা পদে নিয়োগদান" (পিডিএফ)। মন্ত্রিপরিষদ বিভাগ। ২০২৪-০১-১১। সংগ্রহের তারিখ ২০২৪-০১-১১।  "Bangladesh PM advisors accused of massive corruption"। The Lahore Times। ২০১২-০৯-০২। সংগ্রহের তারিখ ২০১৬-১১-১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কালাহাণ্ডি জেলা

কালাহান্ডি জেলা (ওড়িয়া: କଳାହାଣ୍ଡି ଜିଲ୍ଲା, প্রতিবর্ণী. কলাহাণ্ডি জিল্লা) পূর্ব ভারতে অবস্থিত ওড়িশা রাজ্যের ৩০ টি জেলার একটি জেলা৷ ১৬ই পৌষ ১৩৫৪ বঙ্গাব্দে(১লা জানুয়ারী ১৯৪৮ খ্রিস্টাব্দ) ওড়িশা জেলাগঠনের সময় কালাহান্ডি, পাটনা ও সোনপুর একত্রিত করে কালাহান্ডি জেলা গঠন করা হয়৷ ১৫ই কার্তিক ১৩৫৬ বঙ্গাব্দে(১লা নভেম্বর ১৯৪৯ খ্রিস্টাব্দ) সোনপুর ও পাটনা পৃৃথক করে ও সম্বলপুর জেলার নূয়াপড়া মহকুমা জেলাটির সঙ্গে যুক্ত করা হয়৷ ১৩৬৯ বঙ্গাব্দে(১৯৬২ খ্রিস্টাব্দ) কালাহান্ডি জেলার কাশীপুর তহশিল কোরাপুট জেলার সঙ্গে যুক্ত করা হয়৷ আবার ১৩ই চৈত্র ১৩৯৯ বঙ্গাব্দে(২৭শে মার্চ ১৯৯৩ খ্রিস্টাব্দ) জেলাটির থেকে নূয়াপড়া মহকুমা পৃৃথক করে বর্তমান কালাহান্ডি জেলাটি গঠন করা হয়৷ জেলাটি ওড়িশার দক্ষিণ ওড়িশা বিভাগের অন্তর্গত৷ জেলাটির জেলাসদর ভবানিপাটনা শহরে অবস্থিত এবং ভবানিপাটনা মহকুমা ও ধর্মগড় মহকুমা নিয়ে গঠিত৷ জেলাটির 'কালাহান্ডি' নাম নিয়ে বহুজনের মধ্যে মতপার্থক্য রয়েছে৷ কেন্দ্রীয় বিভাগের বিভিন্ন পুরানো নথি অনুযায়ী ওড়িয়া ভাষাতে এর অর্থ কালো হাঁড়ি বা কালো পাত্র৷ অনুমান করা হয় অঞ্চলটিতে কালো মাটির প্রাচুর্যের কারণে স্থানীয় মৃৃৎশিল্পীরা কালো রঙের মাটির পাত্র বাজারে বেচতো৷ ফলে কালোপাত্রের বাজার থেকে জেলাটির নাম হয় কালাহান্ডি৷ জেলাটির উত্তরে ওড়িশা রাজ্যের বলাঙ্গির জেলা৷ জেলাটির উত্তর পূর্বে(ঈশান) ওড়িশা রাজ্যের কন্ধমাল জেলা৷ জেলাটির পূর্বে ওড়িশা রাজ্যের রায়গড়া জেলা৷ জেলাটির দক্ষিণ পূর্বে(অগ্নি) ওড়িশা রাজ্যের রায়গড়া জেলা৷ জেলাটির দক্ষিণে ওড়িশা রাজ্যের কোরাপুট জেলা৷ জেলাটির দক্ষিণ পশ্চিমে(নৈঋত) ওড়িশা রাজ্যের নবরঙ্গপুর জেলা৷ জেলাটির পশ্চিমে ওড়িশা রাজ্যের নূয়াপড়া জেলা ও ছত্তীসগঢ় রাজ্যের গরিয়াবন্দ জেলা৷ জেলাটির উত্তর পশ্চিমে(বায়ু) ওড়িশা রাজ্যের বলাঙ্গির জেলা৷ জেলাটির আয়তন ৭৯২০ বর্গ কিমি৷ রাজ্যের জেলায়তনভিত্তিক ক্রমাঙ্ক ৩০ টি জেলার মধ্যে তম৷ জেলার আয়তনের অনুপাত ওড়িশা রাজ্যের ৫.০৯%৷ কালাহান্ডি জেলায় প্রচলিত ভাষাসমূহের পাইচিত্র তালিকা নিম্নরূপ - কালাহান্ডি জেলাতে বসবাসকারী সিংহভাগ ওড়িয়াভাষী সম্বলপুরি/কোশলি ভাষাতে সাবলীল৷ মোট জনসংখ্যা ১৩৩৫৪৯৪(২০০১ জনগণনা) ও ১৫৭৬৮৬৯(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৩০ টি জেলার মধ্যে ১১তম৷ ওড়িশা রাজ্যের ৩.৭৬% লোক কালাহান্ডি জেলাতে বাস করেন৷ জেলার জনঘনত্ব ২০০১ সালে ১৬৯ ছিলো এবং ২০১১ সালে তা বৃদ্ধি পেয়ে ১৯৯ হয়েছে৷ জেলাটির ২০০১-২০১১ সালের মধ্যে জনসংখ্যা বৃৃদ্ধির হার ১৮.০৭% , যা ১৯৯১-২০১১ সালের ১৮.০৯% বৃদ্ধির হারের প্রায় সমান৷ জেলাটিতে লিঙ্গানুপাত ২০১১ অনুযায়ী ১০০৩(সমগ্র) এবং শিশু(০-৬ বৎ) লিঙ্গানুপাত ৯৫৭৷ জেলাটির স্বাক্ষরতা হার ৪৫.৯৪%(২০০১) তথা ৫৯.২২%(২০১১)৷ পুরুষ স্বাক্ষরতার হার ৬২.৬৬%(২০০১) তথা ৭১.৯০%(২০১১)৷ নারী স্বাক্ষরতার হার ২৯.২৮%(২০০১) তথা ৪৬.৬৮% (২০১১)৷ জেলাটিতে শিশুর অনুপাত সমগ্র জনসংখ্যার ১৪.১১%৷ https://kalahandi.nic.in/about-district/ https://www.mapsofindia.com/maps/orissa/tehsil/kalahandi.html http://www.censusindia.gov.in/2011census/C-16.html https://www.census2011.co.in/census/district/419-kalahandi.html
ফিফা অর্ডার অফ মেরিট

অর্ডার অফ মেরিট ফিফা কর্তৃক প্রদত্ত সর্বোচ্চ সম্মাননা। পুরস্কারটি বার্ষিক ফিফা কংগ্রেসে উপস্থাপন করা হয়। এটি সাধারণত ফুটবলের ক্ষেত্রে উল্লেখযোগ্য অবদান রাখা বিবেচিত ব্যক্তিদের প্রদান করা হয়। ফিফা এর শতবার্ষিক কংগ্রেসে তারা তাদের অস্তিত্বের প্রতি দশকের জন্য একটি পুরস্কার দেয়। এই পুরস্কারগুলি ভক্ত, সংগঠন, ক্লাব এবং একটি আফ্রিকান ফুটবলের কাছে হস্তান্তর করা হয়েছিল। এটি ফিফা শতবার্ষিক অর্ডার অফ মেরীত হিসাবে উল্লেখ করা হয়। পুরস্কার গ্রাহক সরাসরি এটি ফুটবলের সাথে জড়িত হতে হবে না। এমন একটি উল্লেখযোগ্য অ-ফুটবল ব্যক্তিত্ব ছিলেন নেলসন ম্যান্ডেলা যিনি দক্ষিণ আফ্রিকাকে আন্তর্জাতিক ফুটবলে ফিরিয়ে আনায় এটি জিতেছিলেন। "Honours of Oldest Soccer Team in World"। Sheffield FC। ২০ জানুয়ারি ২০১৮। ২০ জানুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৮।  "Anniversary with nine FIFA Order of Merit Awards"। FIFA। ৯ আগস্ট ১৯৯৬। ২৮ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২০ জানুয়ারি ২০১৮।  "Global game honours fighter Warren"। Sydney Morning Herald। ১০ জুলাই ২০০৪। সংগ্রহের তারিখ ২০ জানুয়ারি ২০১৮।  FIFA Fact Sheet: FIFA Order of Merit holders ওয়েব্যাক মেশিনে আর্কাইভকৃত ২৪ মার্চ ২০১৯ তারিখে, FIFA, 2010.
সাহিদুজ্জামান খোকন

মোহাম্মদ সাহিদুজ্জামান খোকন একজন বাংলাদেশি রাজনীতিবিদ ও একাদশ জাতীয় সংসদ সদস্য। সাহিদুজ্জামান খোকন মেহেরপুর-২ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সাহিদুজ্জামান খোকনের জন্ম মেহেরপুর জেলায়। সাহিদুজ্জামান খোকন রাজনীতিতে সক্রিয় তিনি গাংনী উপজেলা আওয়ামী লীগের সভাপতি হিসেবে দায়িত্ব পালন করছেন। এবং প্রথম বারের মতো সংসদ সদস্য নির্বাচিত হয়েছেন। ১৯৮৩ সালে ছাত্রলীগে যোগদানের মাধ্যমে তার রাজনীতির শুরু। ১৯৮৬ সালে উপজেলা ছাত্রলীগের সভাপতির দায়িত্ব পালন করেছেন। তিনি ২০০১, ২০০৮ ও ২০১৪ সালে দলের মনোনয়ন ফরম সংগ্রহ করেছিলেন। ২০১৭ সালের ১৬ ডিসেম্বর তিনি মুক্তিযোদ্ধাদের সংবর্ধনা অনুষ্ঠানে উপস্থিত হলে মুক্তিযোদ্ধারা তাকে রাজাকারের সন্তান উল্লেখ করে বাধা দেন। একাদশ জাতীয় সংসদ নির্বাচন, ২০১৮ একাদশ জাতীয় সংসদ সদস্যদের তালিকা দশম জাতীয় সংসদ সদস্যদের তালিকা বাংলাদেশের জাতীয় সংসদের সদস্যদের তালিকা "সাহিদুজ্জামান খোকন"। প্রথম আলো। সংগ্রহের তারিখ ৩১ ডিসেম্বর ২০১৮। [স্থায়ীভাবে অকার্যকর সংযোগ] "মেহেরপুর-২: বেসরকারিভাবে নির্বাচিত আওয়ামী লীগের সাহিদুজ্জামান"। দৈনিক ইত্তেফাক। সংগ্রহের তারিখ ৩১ ডিসেম্বর ২০১৮।  "গাংনীতে দলীয় কোন্দলে আ.লীগ পেল নতুন মুখ"। প্রথমআলো। সংগ্রহের তারিখ ১৫ জানুয়ারি ২০১৯।  "আ. লীগ নেতাকে রাজাকারের সন্তান আখ্যা দিয়ে মুক্তিযোদ্ধাদের বিক্ষোভ"। এনটিভি। সংগ্রহের তারিখ ২৮ জুন ২০২৪।  একাদশ জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ৯ মে ২০২০ তারিখে - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা। ১০ম জাতীয় সংসদ সদস্য তালিকা (বাংলা) ওয়েব্যাক মেশিনে আর্কাইভকৃত ২০১৯-০৯-১৬ তারিখে - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
হার্ভেস্ট রেকর্ডস

হার্ভেস্ট রেকর্ডস মূলত ইএমআই সঙ্গীত কোম্পানির দ্বারা তৈরি এবং ক্যাপিটল মিউজিক গ্রুপের অন্তর্গত ব্রিটিশ রেকর্ড লেবেল যা ১৯৬৯ সাল থেকে বর্তমান পর্যন্ত সক্রিয়। ১৯৬৯ পিংক ফ্লয়েড – উমাগুমা ১৯৭০ সিড ব্যারেট – দ্য ম্যাডকেপ লাফস পিংক ফ্লয়েড – অ্যাটম হার্ট মাদার সিড ব্যারেট – ব্যারেট ১৯৭১ পিংক ফ্লয়েড – মেডল ১৯৭২ পিংক ফ্লয়েড – অব্‌সকিওর্ড বাই ক্লাউড্‌স ১৯৭৩ পিংক ফ্লয়েড – দ্য ডার্ক সাইড অব দ্য মুন পিংক ফ্লয়েড – অ্যাটম হার্ট মাদার (Quadrophonic release) ১৯৭৪ সিড ব্যারেট – সিড ব্যারেট (দ্য ম্যাডকেপ লাফস ও ব্যারেট অ্যালবামের পুনপ্রকাশ) পিংক ফ্লয়েড – A Nice Pair (দ্য পাইপার অ্যাট দ্য গেটস্ অব ডউন ও অ্যা সোসারফুল অব সিক্রেট্‌স অ্যালবামের পুনপ্রকাশ) ১৯৭৫ পিংক ফ্লয়েড – উইশ ইউ ওয়্যার হেয়ার (শুধু ইউরোপ) ১৯৭৭ পিংক ফ্লয়েড – অ্যানিম্যাল্‌স (শুধু ইউরোপ) ১৯৭৯ পিংক ফ্লয়েড – দ্য ওয়াল (শুধু ইউরোপ) ১৯৮১ পিংক ফ্লয়েড – A Collection of Great Dance Songs (শুধু ইউরোপ) ১৯৮৩ পিংক ফ্লয়েড – দ্য ফাইনাল কাট (শুধু ইউরোপ) ১৯৮৪ ডেভিড গিলমোর – অ্যাবাউট ফেস (re-released by EMI in 2006 and again by Parlophone in 2014) (শুধু ইউরোপ) রজার ওয়াটার্স – দ্যা প্রস এ্যন্ড কনস অফ হিচ হাইকিং নিক মেইসন ও রিক ফেন – প্রোফাইলস (শুধু ইউরোপ) ১৯৮৮ সিড ব্যারেট – ওপেল ২০০০'-এর দশক ২০০১ – সিড ব্যারেট – Wouldn't You Miss Me With Waters' move to Sony Music subsequent releases of this album were on CBS (originally outside Europe) and Columbia Records Harvest Label 1969 - 1980 Harvest Records collectors guide আইএসবিএন ৯৭৮-৫-৯৬২২-০০২১-৭ HarvestRecords.com ওয়েব্যাক মেশিনে আর্কাইভকৃত ২৫ মার্চ ২০১৩ তারিখে Harvest Records Official Website
আ ক ম সারোয়ার জাহান বাদশা

সরওয়ার জাহান বাদশা একজন বাংলাদেশি রাজনীতিবিদ ও একাদশ জাতীয় সংসদ সদস্য। সরওয়ার জাহান বাদশা কুষ্টিয়া-১ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন। সরওয়ার জাহান বাদশার জন্ম কুষ্টিয়া জেলার দৌলতপুর উপজেলার ফিলিপনগর গ্রামে। তিনি ফিলিপনগর মাধ্যমিক বিদ্যালয় থেকে এসএসসি পাশ করেন। পরে রাজশাহী বিশ্ববিদ্যালয় থেকে আইন বিভাগে স্নাতক ও স্নাতকোত্তর সম্পন্ন করেন। সরোয়ার জাহান বাদশা বাংলাদেশ ছাত্রলীগের রাজশাহী বিশ্ববিদ্যালয় শাখার সভাপতি ছিলেন। তিনি সর্বশেষ জাতীয় সংসদ নির্বাচনে কুষ্টিয়া-১ আসন থেকে আওয়ামী লীগের মনোনয়নে প্রথম বারের মতো সংসদ সদস্য নির্বাচিত হন। একাদশ জাতীয় সংসদ নির্বাচন, ২০১৮ একাদশ জাতীয় সংসদ সদস্যদের তালিকা দশম জাতীয় সংসদ সদস্যদের তালিকা বাংলাদেশের জাতীয় সংসদের সদস্যদের তালিকা "সরওয়ার জাহান বাদশা"। প্রথম আলো। ২৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৩১ ডিসেম্বর ২০১৮।  "কুষ্টিয়া-১: বেসরকারিভাবে বিজয়ী আওয়ামী লীগের সরওয়ার"। দৈনিক ইত্তেফাক। সংগ্রহের তারিখ ৩১ ডিসেম্বর ২০১৮।  "শপথ নিলেন নবনির্বাচিত সংসদ সদস্যরা"। www.prothomalo.com। সংগ্রহের তারিখ ৩ জানুয়ারি ২০১৯।  "নৌকা-ধানের শীষে হাড্ডাহাডি লড়াই"। কালের কণ্ঠ।  "জাতীয় সংসদে এবার যতো নতুন মুখ"। Banglanews24.com। ২১ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ২৭ এপ্রিল ২০১৯।  https://www.banglanews24.com (২০১৮-১২-৩০)। "Badsha elected to represent Kushtia-1"। banglanews24.com (ইংরেজি ভাষায়)। সংগ্রহের তারিখ ২০১৯-০৪-২৬।
তাতার উইকিপিডিয়া

উইকিপিডিয়া মুক্ত বিশ্বকোষ-এর তাতার উইকিপিডিয়া সংস্করণ তাতার উইকিপিডিয়া (তাতার: Татар Википедиясе) হচ্ছে অনলাইন বিশ্বকোষ উইকিপিডিয়ার তাতার ভাষার সংস্করণ। ২০০৩-এর সেপ্টেম্বর মাসে যাত্রা শুরু হয় এই উইকিপিডিয়ার এবং সেপ্টেম্বর ২০২৪ পর্যন্ত এর নিবন্ধ সংখ্যা ৫,০১,৯৮১টি। সেপ্টেম্বর ২০২৪ পর্যন্ত, এই উইকিপিডিয়ায় ৫৩,০০০ জন ব্যবহারকারী, ৬ জন প্রশাসক, ৬,৭২৩টি ফাইল আছে। "Wikipedia Statistics - Tables - ttench"। wikimedia.org। ৪ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৪ জানুয়ারি ২০১৯।  উইকিমিডিয়া কমন্সে তাতার উইকিপিডিয়া সংক্রান্ত মিডিয়া রয়েছে। তাতার উইকিপিডিয়া (মোবাইল সংস্করণ)
সাহারানপুর বিভাগ

সাহারানপুর বিভাগ হল উত্তর ভারতের উত্তরপ্রদেশ রাজ্যের ১৮টি প্রশাসনিক বিভাগের একটি বিভাগ। এই বিভাগের সদর শহর হল সাহারানপুর। ২০০৫ সালের পরিস্থিতি অনুসারে, এই বিভাগ তিনটি জেলায় বিভক্ত। সাহারানপুর জেলা শামলী জেলা মজঃফরনগর জেলা
শহিদী হাসস জেলা

শহিদী হাসস জেলা (এছাড়াও চাহের সিনেহ বলা হয়ে থাকে - উচ্চারণ অনুযায়ে চার চিনেহ) আফগানিস্তানের ওরুজগন প্রদেশের একটি অন্যতম জেলা। ২০০৬ সাল থেকে ধীরে ধীরে সরকারি বিভিন্ন কর্মকান্ডের উপস্থিতির কারণে জেলা কেন্দ্রীয় অঞ্চলে প্রায় ৫ কিমি ব্যাসার্ধ হ্রাস পেয়েছে। কিন্তু তারপরেও ২০০৬ সাল থেকে তাগাব এলাকায় কোনও সরকারি উপস্থিতি নেই। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৫ জুন ২০১৫।  "A socio-political assessment of Uruzgan Province from 2006 to 2009" (পিডিএফ)। The Liaison Office। ৩ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ জুন ২০১৫।  Map of Settlements[স্থায়ীভাবে অকার্যকর সংযোগ] United Nations, AIMS, May 2002
তারিনকোট জেলা

তরিনকোট জেলা, এছাড়াও তারিন কোউট হিসাবে বানান করা হয়েছে, আফগানিস্তানের ওরুজগন প্রদেশের একটি অন্যতম জেলা। জেলা এবং প্রদেশের রাজধানী তারিনকোট শহর নামে পরিচিত। তরিনকোট জেলার দুটি পশতুন উপজাতি প্রতিনিধিত্ব করে থাকে। এছাড়াও অন্যান্য উপজাতিদের মধ্যে রয়েছে তারিন উপজাতির: পপলজাই, বারাকজাই, আচাজাই; এবং গিলজাই উপজাতির: তোখী, হাতাক, সুলেইমান-খেলা। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ৮ জুন ২০১৫।  http://www.abc.net.au/news/2011-07-29/brown---tarin-kowt-and-the-battle-for-minds/2816352 Map of Settlements[স্থায়ীভাবে অকার্যকর সংযোগ] United Nations, AIMS, May 2002
চকি ওয়ারদক জেলা

চকি ওয়ারদক (দারি: چک وردک‎, এছাড়াও পরিচিত চক নামে) আফগানিস্তানের ওয়ারদক প্রদেশের দক্ষিণে অবস্থিত একটি জেলা। ২০০৫ সালে আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৮৩,৩৭৬ জন এর মত। জেলাটির কেন্দ্রীয় শহরের নাম হচ্ছে চকি ওয়ারদক নামক একটি গ্রাম। চকি ওয়ারদকের বাইরে অনেক প্রাচীন বৌদ্ধ নিদর্শনের অবশাশেষ রয়েছে, যার মধ্যে একটি উন্নত গির্জা এবং ৬টি স্তূপ রয়েছে। এছাড়াও এখানে একটি খাশথলি শিলালিপি রয়েছে, যার মধ্যে ৬১টি কুশন মুদ্রার সমন্বয় দেখতে পাওয়া যায়। তবে এটি বর্তমানে ব্রিটিশ মিউজিয়াম এর সংগ্রহে রয়েছে। আফগানিস্তানের জেলা British Museum Highlights Map of Chaki Wardak district[স্থায়ীভাবে অকার্যকর সংযোগ] (PDF) UNHCR District Profile[স্থায়ীভাবে অকার্যকর সংযোগ], dated 2002-07-31, accessed 2006-08-15 (PDF).
ডে মিরদাদ জেলা

ডে মিরদাদ (এছাড়াও নামেও পরিচিত জিলগা) আফগানিস্তানের ওয়ারদক প্রদেশের দক্ষিণে অবস্থিত একটি জেলা। জেলাটির রাজধানী শহরের নাম হচ্ছে মিরান নামক শহর। এক সময়ে জেলাটি জিলগা নামেও পরিচিত ছিল। আফগানিস্তানের অন্যান্য জেলার মতই, এই জেলাটিতে সঠিক জনসংখ্যার কোন তথ্য পাওয়া যায়নি। আফগানিস্তানের ইউএনএইচসিআর এবং সেন্ট্রাল স্ট্যাটিস্টিক্স অফিস (সিএসও) সহ আফগানিস্তানের গ্রামীণ পুনর্বাসন ও উন্নয়ন মন্ত্রণালয় (এমআরআরডি) কর্তৃক সংগৃহীত আদমশুমারীর তথ্যানুযায়ী জেলাটির জনসংখ্যা প্রায় ২৮,৮৬৫ জন এর মত। এআইএমএস এবং ইউএনএইচসিআর পরিসংখ্যান অনুযায়ী, এখানকার জনসংখ্যার বেশিরভাগ হাজারা সম্প্রদায়ের ৯০% এবং বাকি ১০% অন্যান্য সম্প্রদায়ের লোকজন বসবাস করে থাকে। "MRRD Wardak Provincial profile" (পিডিএফ)। ৩ জুলাই ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ জানুয়ারি ২০১৯।  Day Mirdad District Profile, UNHCR[স্থায়ীভাবে অকার্যকর সংযোগ] Map of Day Mirdad district[স্থায়ীভাবে অকার্যকর সংযোগ] (PDF)
জীববৈজ্ঞানিক শ্রেণিবিন্যাস

জীববৈজ্ঞানিক শ্রেণিবিন্যাস এক ধরনের বৈজ্ঞানিক শ্রেণিবিন্যাস পদ্ধতি যার মাধ্যমে বিশ্বের আবিষ্কৃত সকল জীবকে বিভিন্ন গোষ্ঠী বা শ্রেণীতে সাজানো হয়। বৈজ্ঞানিকভাবে এই পদ্ধতিই সবচেয়ে বেশি স্বীকৃত। শ্রেণিবিন্যাসকে বৈজ্ঞানিক ট্যাক্সোনমির অংশ হিসেবে দেখা যেতে পারে তবে এটা অবশ্যই লোক-ট্যাক্সোনমি থেকে আলাদা। আধুনিক জীববৈজ্ঞানিক শ্রেণিবিন্যাসের জনক বলা হয় ক্যারোলাস লিনিয়াসকে। কারণ তিনিই প্রথম অভিন্ন ভৌত বৈশিষ্ট্যের আলোকে জীবের শ্রেণিবিভাগ করেছিলেন। এর পর থেকেই লিনিয়াসের করা শ্রেণিবিন্যাসকে বিভিন্নভাবে পরিমার্জিত ও সংশোধিত করা হচ্ছে যাতে এর সাথে ডারউইনের সাধারণ পূর্বপুরুষের তত্ত্বকে মেলানো যায়। অধুনা আণবিক ফাইলোজেনেটিক্স এর মাধ্যমে এই শ্রেণিবিন্যাসে অনেক ধরনের সংশোধন আনা হচ্ছে। এগুলো সূক্ষ্ণ ও নিখুঁত কারণ এক্ষেত্রে ডিএনএ তে সংরক্ষিত তথ্য ব্যবহার করা হয়। এই প্রক্রিয়াই ভবিষ্যতে ব্যবহৃত হতে থাকবে। জীববৈজ্ঞানিক শ্রেণিবিন্যাস বায়োলজিক্যাল সিস্টেমেটিক্স এর একটি শাখা।বিচিত্র ধরনের জীবজগৎকে চারিত্রিক বৈশিষ্ট্যের সাদৃশ্যের ভিত্তিতে একসাথে ও বৈসাদৃশ্যের ভিত্তিতে পৃথক দলে স্থাপনের নীতিমালায় পৃথিবীর সমস্ত জীবকে ধাপে ধাপে বিন্যাস করার পদ্বতিকে শ্রেণিবিন্যাস বলে। ডোমেইন বা সম্রাজ্য রাজ্য বা জগৎ উপরাজ্য শাখা ইনফ্রারাজ্য মহাপর্ব (উদ্ভিদবিজ্ঞানে মহাবিভাগ) পর্ব (উদ্ভিদবিজ্ঞানে বিভাগ) উপপর্ব (উপবিভাগ) ইনফ্রাপর্ব (ইনফ্রাবিভাগ) অনুপর্ব মহাকোহর্ট (উদ্ভিদবিজ্ঞান) কোহর্ট (উদ্ভিদবিজ্ঞান) উপকোহর্ট (উদ্ভিদবিজ্ঞান) ইনফ্রাকোহর্ট (উদ্ভিদবিজ্ঞান) মহাশ্রেণী শ্রেণী উপশ্রেণী ইনফ্রাশ্রেণী পার্ভশ্রেণী মহাবিভাগ (প্রাণিবিজ্ঞান) বিভাগ (প্রাণিবিজ্ঞান) উপবিভাগ (প্রাণিবিজ্ঞান) ইনফ্রাবিভাগ (প্রাণিবিজ্ঞান) মহালিজন (প্রাণিবিজ্ঞান) লিজন (প্রাণিবিজ্ঞান) উপলিজন (প্রাণিবিজ্ঞান) ইনফ্রালিজন (প্রাণিবিজ্ঞান) মহাকোহর্ট (প্রাণিবিজ্ঞান) কোহর্ট (প্রাণিবিজ্ঞান) উপকোহর্ট (প্রাণিবিজ্ঞান) ইনফ্রাকোহর্ট (প্রাণিবিজ্ঞান) গিগাবর্গ (প্রাণিবিজ্ঞান) মেগানবর্গ বা মেগাবর্গ (প্রাণিবিজ্ঞান) গ্র্যান্ডবর্গ বা কেপ্যাক্সবর্গ (প্রাণিবিজ্ঞান) মিরবর্গ বা হাইপারবর্গ (প্রাণিবিজ্ঞান) মহাবর্গ সিরিজ (মৎসকুল) বর্গ পার্ভবর্গ (কখনও কখনও) ন্যানবর্গ (প্রাণিবিজ্ঞান) হাইপোবর্গ (প্রাণিবিজ্ঞান) মিনবর্গ (প্রাণিবিজ্ঞান) উপবর্গ ইনফ্রাবর্গ পার্ভবর্গ (সাধারণত) বা অনুবর্গ(প্রাণিবিজ্ঞান) অনুচ্ছেদ (প্রাণিবিজ্ঞান) উপঅনুচ্ছেদ (প্রাণিবিজ্ঞান) গিগাপরিবার (প্রাণিবিজ্ঞান) মেগাপরিবার (প্রাণিবিজ্ঞান) গ্র্যান্ডপরিবার (প্রাণিবিজ্ঞান) হাইপারপরিবার (প্রাণিবিজ্ঞান) মহাপরিবার এপিপরিবার (প্রাণিবিজ্ঞান) Series (লেপিডোপ্টেরার জন্য) Group (লেপিডোপ্টেরার জন্য) পরিবার উপপরিবার ইনফ্রাপরিবার মহাগোত্র গোত্র উপগোত্র ইনফ্রাগোত্র গণ উপগণ অনুচ্ছেদ (উদ্ভিদবিজ্ঞান) উপঅনুচ্ছেদ (উদ্ভিদবিজ্ঞান) সিরিজ (উদ্ভিদবিজ্ঞান) উপসিরিজ (উদ্ভিদবিজ্ঞান) মহাপ্রজাতি বা প্রজাতিশ্রেণী প্রজাতি উপপ্রজাতি (বা শৈবালের জন্য Forma Specialis বা ব্যাক্টেরিয়ার জন্য ভ্যরাইটি) ভ্যারাইটি (উদ্ভিদবিজ্ঞান) or ফর্ম/মর্ফ (প্রাণিবিজ্ঞান) উপভ্যারাইটি (উদ্ভিদবিজ্ঞান) ফর্ম (উদ্ভিদবিজ্ঞান) উপফর্ম (উদ্ভিদবিজ্ঞান)
মাহবুবুর রহমান (রাজনীতিবিদ)

মাহবুবুর রহমান (৫ জানুয়ারি ১৯৪০–২৭ মার্চ ২০২১) বাংলাদেশী আইনজীবী ও রাজনীতিবিদ যিনি সংসদ সদস্য ও মন্ত্রী ছিলেন। মাহবুবুর রহমান ৫ জানুয়ারি ১৯৪০ সালে নোয়াখালীর চাটখিলের দৌলতপুর গ্রামে জন্মগ্রহণ করেন। ডাঃ ফিরোজা বেগমের সাথে তিনি বিবাহ বন্ধনে আবদ্ধ হন। তাদের পাঁচ ছেলে মেয়ে রয়েছে। ফিরোজা বেগম ২০১৫ সালে মৃত্যুবরণ করেন। তার মেয়ে ফারাহ মাহবুব বাংলাদেশ সুপ্রিম কোর্টের হাইকোর্ট বিভাগের একজন বিচারপতি। মাহবুবুর রহমান ১৪ ডিসেম্বর ১৯৬২ সালে উচ্চ আদালতের আইনজীবী হিসেবে তালিকাভুক্ত হয়ে আইন পেশায় যুক্ত হন। ১৯৮৪ থেকে ১৯৮৭ সাল পর্যন্ত এরশাদ সরকারের মন্ত্রী সভায় শিক্ষা, তথ্য, স্থানীয় সরকার, পল্লি উন্নয়ন ও সমবায়, পানি সম্পদ, পাট ও ধর্ম সহ নয়টি মন্ত্রণালয়ের দায়িত্ব পালন করেন। ১৯৮৮ সালের চতুর্থ জাতীয় সংসদ নির্বাচনে তিনি জাতীয় পার্টির হয়ে নোয়াখালী-৩ আসন থেকে সংসদ সদস্য নির্বাচিত হয়ে ছিলেন। তিনি ১৯৯৬ সালে জাতীয় পার্টি থেকে বিএনপিতে যোগ দিয়ে ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে তিনি বিএনপির প্রার্থী হিসেবে নোয়াখালী-৩ আসন থেকে সংসদ সদস্য নির্বাচিত হয়ে ছিলেন। ২০০৮ সালের তিনি পুনরায় জাতীয় পার্টিতে ফিরে যান। মাহবুবুর রহমান ২৭ মার্চ ২০২১ সালে মৃত্যুবরণ করেন। "সাবেক মন্ত্রী ও আইনজীবী মাহবুবুর রহমান আর নেই"। দৈনিক প্রথম আলো। ২৭ মার্চ ২০২১। সংগ্রহের তারিখ ৬ সেপ্টেম্বর ২০২১।  "Obituary"। ১ ডিসেম্বর ২০১৫। সংগ্রহের তারিখ ৩ ডিসেম্বর ২০১৬।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "সাবেক মন্ত্রী মাহবুবুর রহমান আর নেই"। দৈনিক যুগান্তর। ২৮ মার্চ ২০২১। সংগ্রহের তারিখ ৬ সেপ্টেম্বর ২০২১।
নরক

ধর্ম ও লোককথায় নরক একটি পরলৌকিক স্থান যা কোথাও যন্ত্রণাদায়ক শাস্তির জায়গা হিসেবে বর্ণিত। যেসব ধর্মের ঐশ্বরিক ইতিবৃত্ত রৈখিক (যেমন ইব্রাহিমীয় ধর্মসমূহ) সেসব ধর্মমতে প্রায়ই নরককে চিরস্থায়ী ঠিকানা হিসেবে বর্ণনা করা হয়। আবর্তনশীল ইতিবৃত্ত বিশিষ্ট ধর্মমতে (যেমন ভারতীয় ধর্মসমুহে) প্রায়ই নরককে দুই জন্ম বা অবতারত্বের অন্তর্বর্তী সময় হিসেবে বর্ণনা করা হয়। সাধারণত এসব ধর্মসংস্কৃতিতে নরকের অবস্থান অপর মাত্রায় কিংবা মাটির নিচে। কিছু ধর্মসংস্কৃতি যেসব পরকালকে পুরস্কার বা শাস্তির জায়গা হিসেবে বিবেচনা করে না সেসব ধর্মসংস্কৃতি নরককে কেবল প্রেতলোক (মৃতদের আবাসস্থল), কবর বা একটি অনির্ণেয় যায়গা হিসেবে বর্ণনা করে থাকে। "নরক" শব্দটি এসেছে সংস্কৃত থেকে, যার আক্ষরিক অর্থ "নর (অর্থাৎ মানব বা মানুষ) সম্পর্কিত"। ইংরেজি ও বিভিন্ন ইউরোপীয় ভাষায় "হেল" শব্দটির দ্বারা মৌলিকভাবে মৃতদের পাতাললোক বোঝাতো যার পরবর্তীকালে বিশেষ করে খ্রিষ্টান বাইবেলের অনুবাদে পরকালীন শাস্তির জায়গা লাতিন 'জেহেনা'-র অর্থে ব্যবহারের ফলে পুনর্ব্যাখ্যা হয়। স্বর্গ পরকাল উইকিমিডিয়া কমন্সে নরক সংক্রান্ত মিডিয়া রয়েছে।